《藏李氏拙斋》
元代·成廷圭

李君抱朴深居处，曲几匡床事事幽。三穴有谋怜狡兔，一巢无计笑痴鸠。

白云生满溪前面，黄叶飞来屋上头。应是此中藏大巧，凤楼十二要添修。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。